ഗ്രാന്റ് പാരിഷ്, ലൂയിസിയാന

ഗ്രാൻറ് പാരിഷ് (ഫ്രഞ്ച് : Paroisse de Grant) യു.എസ്. സംസ്ഥാനമായ ലൂയിസിയാനയിലെ മദ്ധ്യവടക്കൻ പ്രദേശത്തു സ്ഥിതി ചെയ്യുന്ന ഒരു പാരിഷാണ്. 2010 ലെ യു.എസ്. കനേഷുമാരി കണക്കുകൾ പ്രകാരം ഈ പാരിഷിലെ ആകെ ജനസംഖ്യ 22,309 ആയി കണക്കാക്കപ്പെട്ടിരിക്കുന്നു.  ഈ പാരിഷിൻറെ പാരിഷ് സീറ്റ് സ്ഥിതി ചെയ്യുന്നത് “കോൾഫാക്സ്” പട്ടണത്തിലാണ്. ( 1869 ലാണ് ഈ പാരിഷ് സ്ഥാപിക്കപ്പെട്ടത്.

LA മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലുള്ള അലക്സാണ്ട്രിയ പട്ടണത്തിൻറയും റെഡ് റിവർ താഴ്വരയുടെയും കൂടി ഭാഗമാണ് ഗ്രാൻറ് പാരിഷ്. 1940 മുതൽ 1960 വരെയുള്ള കാലഘട്ടത്തിൽ ഈ പാരിഷിലെ ജനസംഖ്യ നാടകീയമായി കുറഞ്ഞുവന്നു. ഗ്രെയ്റ്റ് മൈഗ്രേഷൻ എന്നറിയപ്പടുന്ന ഈ ദേശാന്തരഗമനകാലത്ത് അസംഖ്യം ആഫ്രിക്കൻ അമേരിക്കക്കാർ കൂടുതൽ അവസരങ്ങൾക്കായി തെക്കൻ മേഖലകളിൽ നിന്ന് വടക്ക്, മദ്ധ്യപടിഞ്ഞാറ്, പടിഞ്ഞാറൻ മേഖലകളിലേയ്ക്ക് കുടിയേറിയിരുന്നു. ഇത്തരം ദേശാന്തരഗമനം 1970 വരെ തുടർന്നിരുന്നു. ഈ മേഖലകളിൽ നിന്നാകമാനം ഏകദേശം 5 മില്ല്യൺ ആഫ്രക്കൻ അമേരിക്കക്കാർ മാറിപ്പോയിട്ടുണെന്ന് അനുമാനിക്കപ്പെടുന്നു. 1910 മുതൽ 1940 വരെയുള്ള കാലഘട്ടത്തിലെ ആദ്യ മൈഗ്രേഷനേക്കാൾ വലുതും വ്യത്യസ്തസ്വഭാവമുള്ളതുമായിരുന്നു രണ്ടാം ദേശാന്തരഗമനം. പുനസംഘടിപ്പിക്കപ്പെട്ട 11 പാരിഷുകളിലുൾപ്പെട്ടതാണ് ഗ്രാൻറ് പാരിഷും. “വിൻ”, “റാപ്പിഡെസ്” പാരിഷുകളുടെ ഭാഗങ്ങൾ ചേർത്താണ് ഇതു രൂപീകരിച്ചത്.   

 അവലംബം